Olivia Cooke. Olivia Kate Cooke () — 1993-yil 27-dekabrda Angliyada tugʻilgan. U A&E telekanalidagi „Bates Motel“ (2013—2017) teleserialidagi Emma Dekodi roli bilan mashhur. Shuningdek, „Golem“ (2016) va „Ready player One“ (2018) filmlari va "House of the Dragon" (2022) serialidagi rollari bilan ham tanilgan. Biografiyasi. Olivia Cooke 1993-yil 27-dekabrda Angliyaning Oldxem shahrida tugʻilgan. Uning Eleanor ismli singlisi bor. Kichkinaligida ota-onasi ajrashganidan soʻng, u singlisi bilan birga onasi bilan qolgan. Yoshligidanoq u balet va gimnastikani oʻrgangan. „Bates Motel“ (2013—2017) teleserialini suratga olishda ishtirok etishdan oldin aktrisa Britaniyaning „Unplugged“ serialida bosh roldan birini oʻynagan. Undan keyin qoʻrqinchli filmlarda ham oʻzini sinab korgan. Jumladan: „Experiment: Evil“ (2014), „Weegee: Satanʼs Council“ (2014) va „Golem“ (2016). 2018-yilning 29-martida rejissyor Stiven Spilberg tomonidan yaratilgan „Ready Player One“ (2018) ilmiy-fantastik sarguzasht filmida rol ijro etdi. Ushbu film Ernest Klaynning shu nomdagi romaniga moslashtirilgan edi. Unda asosiy rollardan birini Olivia Cooke ijro etgan. 2012-yil „The Quiet Ones“ filmida rol ijro etdi. Olivia Cookening Brenton Tueyts va Lorens Fishbern ishtirokidagi ikkinchi badiiy filmi „ The Signal“ 2014-yilda „Sundance“ kinofestivalida ochilgan. Shaxsiy hayoti. Aktrisa New Yorkda yashaydi. 2014-yilda Olivia Cooke „Bulgari“ uchun reklamada qatnashish orqali „Save the Children“ kampaniyasini qoʻllab-quvvatladi. Ilgari aktyor Alex Row bilan uchrashgan. 2015-yildan beri u aktyor Christopher Abbott bilan uchrashmoqda.